Legal Document

Category: 8

Text:
55. ΝΟΜΟΘΕΤ. ΔΙΑΤΑΓΜΑ υπ’ αριθ. 583 της 25/27 Ιουν. 1970 (ΦΕΚ Α΄ 143) Περί ρυθμίσεως περιπτώσεών τινων αδειών οικοδομικών εργασιών. Άρθρ.1.-1.Επιτρέπεται η έκδοσις αδειών προς εκτέλεσιν και αποπεράτωσιν οικοδομικών εργασιών, δι’ ας είχον εκδοθή άδειαι εμπίπτουσαι εις την περίπτωσιν της παρ. 6 του άρθρ. 3 του ΝΔ. 194/1969 «περί τροποποιήσεως Πολεοδομικών τινών διατάξεων» και αίτινες εργασίαι δεν εξετελέσθησαν εν όλω ή εν μέρει λόγω ανακλήσεως ή οπωσδήποτε άλλως καταργήσεως των αδειών τούτων, προ της ισχύος του Ν.Δ. 194/1969. 2.Αι άδειαι της προηγουμένης παραγράφου εκδίδονται βάσει αιτήσεως των ενδιαφερομένων υποβαλλομένης εντός τριμήνου ανατρεπτικής προθεσμίας από της δημοσιεύσεως του παρόντος εις την εφημερίδα της Κυβερνήσεως. Άρθρ.2.-Άδειαι οικοδομικών εργασιών εις περιοχάς του πανταχόθεν ελευθέρου συστήματος δομήσεως, εκδοθείσαι μετά την έναρξιν ισχύος του Α.Ν. 395/1968 «περί του ύψους των οικοδομών και του συστήματος της ελευθέρας δομήσεως» και προ της δια του από 24/31.5.1969 Β.Δ/τος «περί τροποποιήσεως και συμπληρώσεως ενίων διατάξεων του Γ.Ο.Κ. και του Κράτους» (ΦΕΚ 109 δ/1969) γενομένης αναπροσαρμογής του ανωτάτου επιτρεπομένου ύψους οικοδομών και προβλέπουσαι ύψος οικοδομής μείζον τούτου, θεωρούνται ως νομίμως εκδοθείσαι δι’ ύψος μόνον κατά δύο το πολύ μέτρα μείζον του δια του ανωτέρω από 24/31.5.69 Β.Δ/τος καθορισθέντος συνολικού ύψους του κτιρίου και άνευ υπερβάσεως του ισχύοντος εις εκάστην περίπτωσιν συντελεστού δομήσεως. Εις τας περιπτώσεις ταύτας η κατά τας κειμένας διατάξεις ελαχίστη απόστασις του κτιρίου από των ορίων του οικοπέδου υπολογίζεται βάσει του ύψους της αντιστοίχου όψεως του κτιρίου, άνευ του ύψους του ως προς την όψιν ταύτην εν εσοχή ορόφου. Άρθρ.3.-Η ισχύς του παρόντος, άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 294,181(α) Σελ. 294,181(β) Τεύχος Ε53-Σελ. 71 Σχέδια Πόλεων 23.Δ.α.54-55